**17**

Na podlagi 31. člena Zakona o vrtcih (Uradni list RS, št. 100/05 – uradno prečiščeno besedilo, [25/08](http://www.uradni-list.si/1/objava.jsp?sop=2008-01-0911), [98/09](http://www.uradni-list.si/1/objava.jsp?sop=2009-01-4285) – ZIUZGK, [36/10](http://www.uradni-list.si/1/objava.jsp?sop=2010-01-1737), [62/10](http://www.uradni-list.si/1/objava.jsp?sop=2010-01-3387) – ZUPJS, [94/10](http://www.uradni-list.si/1/objava.jsp?sop=2010-01-4935) – ZIU, [40/12](http://www.uradni-list.si/1/objava.jsp?sop=2012-01-1700) – ZUJF, [14/15](http://www.uradni-list.si/1/objava.jsp?sop=2015-01-0505) – ZUUJFO, [55/17](http://www.uradni-list.si/1/objava.jsp?sop=2017-01-2525) in 18/21), 20. člena Pravilnika o metodologiji za oblikovanje cen programov v vrtcih, ki izvajajo javno službo (Uradni list RS, št. [97/03](http://www.uradni-list.si/1/objava.jsp?sop=2003-01-4341), [77/05](http://www.uradni-list.si/1/objava.jsp?sop=2005-01-3472), [120/05](http://www.uradni-list.si/1/objava.jsp?sop=2005-01-5536), [93/15](http://www.uradni-list.si/1/objava.jsp?sop=2015-01-3692) in 59/19), petega in šestega odstavka 25. člena Pravilnika o normativih za opravljanje dejavnosti predšolske vzgoje (Uradni list RS, št. [27/14](http://www.uradni-list.si/1/objava.jsp?sop=2014-01-1116), [47/17](http://www.uradni-list.si/1/objava.jsp?sop=2017-01-2275), [43/18](http://www.uradni-list.si/1/objava.jsp?sop=2018-01-2133), 54/21 in 82/23) in 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne \_\_\_\_\_\_\_\_\_\_\_\_\_\_\_\_\_\_\_\_\_\_ sprejel

# S K L E P

**o določitvi cen programov v javnih vrtcih v Mestni občini Nova Gorica**

 **in drugih pogojev v vrtcih**

 1.

S tem sklepom se za posamezne programe javnih vrtcev določijo enotne ekonomske cene programov, ki so osnova za plačilo staršev ter pogoji za vpis otrok v vrtce v Mestni občini Nova Gorica in drugi pogoji izvajanja programov v vrtcih.

 2.

Enotne ekonomske cene programov v javnih vrtcih v Mestni občini Nova Gorica znašajo mesečno na otroka (v EUR):

|  |  |  |
| --- | --- | --- |
|  | **DNEVNI PROGRAM****(9 ur)** | **POLDNEVNI PROGRAM****(6 ur)** |
| I. STAROSTNO OBDOBJE* oddelki 1-3 let
 | 793,74 | 669,43 |
| II. STAROSTNO OBDOBJE* oddelki 3-6, 4-6 in 5-6 let
 | 572,21 | 481,13 |
| II. STAROSTNO OBDOBJE* oddelki 3-4 let
 | 636,21 | 535,53 |
| KOMBINIRANI ODDELKI | 650,55 | 547,72 |
| ODDELEK PRILAGOJENEGA PROGRAMA (v nadaljevanju: razvojni oddelek) | 1.332,10 | 1.127,04 |

Cena poldnevnega programa brez kosila je nižja od poldnevnega programa za strošek kosila.

 3.

Mestna občina Nova Gorica zagotavlja javnim vrtcem v Mestni občini Nova Gorica sredstva po posameznih namenih, ki predstavljajo posamezne vrste stroškov, ki so elementi za oblikovanje cen programov.

 4.

Mestna občina Nova Gorica s tem sklepom določa, da se najvišje število otrok v oddelku, določeno z normativi poveča za enega otroka v vseh polovičnih oddelkih oziroma za dva otroka v vseh ostalih oddelkih v vseh javnih vrtcih v Mestni občini Nova Gorica, razen v razvojnem oddelku.

 5.

V primerih odsotnosti otroka se cena programa zniža za stroške neporabljenih živil, in sicer za:

* dnevni program: 57,42 EUR mesečno oz. 2,61 EUR dnevno,
* poldnevni program: 43,56 EUR mesečno oz.1,98 EUR dnevno,
* poldnevni program brez kosila: 20,68 EUR mesečno oz. 0,94 EUR dnevno,

z upoštevanjem dejanskih delovnih dni, če starši o otrokovi odsotnosti obvestijo vrtec najkasneje do 8.00 ure prvega dne otrokove odsotnosti. Stroški materiala in storitev v vrtcih znašajo mesečno na otroka 72,33 EUR.

 6.

Starši otrok, za katere je Mestna občina Nova Gorica po veljavnih predpisih dolžna kriti del cene programa in imajo poravnane vse finančne obveznosti do vrtca, lahko v vrtcu dodatno uveljavljajo naslednje olajšave:

1. financiranje daljše otrokove odsotnosti zaradi bolezni:

Če otrok zboli in zaradi tega ne obiskuje vrtca, so starši oproščeni plačila vrtca za vsak obračunski dan, ki presega 10 zaporednih obračunskih dni odsotnosti otroka. Mestna občina Nova Gorica sofinancira plačilo staršev za največ 60 obračunskih dni v koledarskem letu, in sicer pod naslednjimi pogoji: po koriščenju sofinanciranja 30 obračunskih dni, se sofinanciranje lahko izjemoma odobri še za največ dodatnih 30 obračunskih dni v koledarskem letu, po predhodnem soglasju uprave vrtca, in sicer pod pogojem, da za izbrano obdobje in izbrano enoto vrtca ni izražen interes po vključitvi drugih otrok, kar je razvidno iz prejetih vlog za vpis v vrtec. Vlogo za oprostitev plačila s priloženim zdravniškim potrdilom starši oddajo pristojni upravi vrtca najkasneje v roku 5 delovnih dni od zaključka odsotnosti.

1. financiranje začasnega izpisa v poletnih mesecih, in sicer za izbranih najmanj 10 in največ 44 zaporednih obračunskih dni v obdobju od 1. julija do 31. avgusta, ki se lahko koristi v enem ali dveh sklopih.

Med začasnim izpisom plačajo starši 50% dohodkovnega razreda, določenega na podlagi Zakona o uveljavljanju pravic iz javnih sredstev. Starši so začasni izpis dolžni napovedati pristojni upravi vrtca v pisni obliki, najmanj en mesec pred prvim dnem odsotnosti otroka.

1. upoštevanje vplačanih anuitet najetega stanovanjskega kredita pri uvrstitvi v dohodkovni razred pri uveljavljanju znižanega plačila vrtca.

Olajšava se prizna staršem, ki so uvrščeni od 2. do vključno 6. dohodkovnega razreda in so predložili dokazila o reševanju prvega stanovanjskega problema na območju Mestne občine Nova Gorica. V kolikor so izpolnjeni vsi navedeni pogoji, se plačilo vrtca dodatno zniža za en dohodkovni razred.

Vlagatelj, ki v Vlogi za uveljavljanje pravic iz javnih sredstev, ki jo določa Zakon o uveljavljanju pravic iz javnih sredstev izpolni zahtevo za upoštevanje drugih okoliščin pri določitvi znižanja plačila vrtca in navede odplačevanje stanovanjskega kredita, s katerim si družina rešuje prvi stanovanjski problem, mora vlogi priložiti naslednja dokazila:

* stanovanjsko kreditno pogodbo za nakup nepremičnine, iz katere je razvidna višina mesečne anuitete in rok črpanja sredstev, ki mora znašati najmanj 10 let z dobo odplačevanja vsaj še eno leto po oddaji vloge,
* kupoprodajno pogodbo za nakup stanovanja oziroma stanovanjske hiše, ki jo je sklenil vlagatelj ali vlagateljev zakonec oziroma zunajzakonski partner.
* dokazilo banke o rednem plačevanju anuitet,
* izjavo vlagatelja o reševanju prvega stanovanjskega problema.

Na podlagi dokazil iz prejšnjega odstavka o dodatnem znižanju plačila vrtca odloča pristojni center za socialno delo.

1. Navedene dodatne olajšave plačil staršev iz točk a), b) in c) veljajo le za prvega otroka, če je istočasno več otrok v družini vključenih v vrtec.

 7.

V primeru vpisa ali izpisa otroka sredi meseca, se plačilo staršev proporcionalno zmanjša glede na število dni prisotnosti otroka v vrtcu v mesecu vpisa ali izpisa.

 8.

Javni vrtci v Mestni občini Nova Gorica izvedejo vpis novincev za naslednje šolsko leto v prvih petih delovnih dneh meseca marca. Starši, ki želijo vključiti otroka v vrtec v mesecu septembru so dolžni, ob oddaji vloge za vpis, priložiti dokazilo o plačilu akontacije v višini 50,00 EUR. V roku 30 dni od oddaje popolne vloge, bo vrtec posredoval staršem pogodbo v podpis. Starši, ki želijo vključiti otroka v vrtec v mesecu septembru in vpisujejo otroka v obdobju po uradnem vpisu novincev do 31. avgusta so dolžni, ob oddaji vloge za vpis, pristojni upravi javnega zavoda predložiti dokazilo o plačilu akontacije v višini 80,00 EUR, na osnovi katere bo staršem posredovana pogodba v podpis, v kolikor bo vrtec razpolagal s prostimi mesti. Plačana akontacija se poračuna v mesecu oktobru oz. po prvem mesecu obiskovanja programa. V kolikor starši ne pripeljejo otroka v vrtec na dogovorjeni dan, ki je določen v pogodbi, razen v primeru podaljšanja starševskega dopusta, ali v primeru, da že v prvem mesecu obiskovanja programa izpisujejo otroka, dano akontacijo izgubijo, akontacija pa se nameni za plačilo materialnih stroškov v vrtcu. V kolikor otrok ni vključen v vrtec zaradi pomanjkanja prostih mest, se akontacija staršem vrne.

Vključitev otroka v razvojni oddelek se izvaja skladno z Zakonom o celostni zgodnji obravnavi predšolskih otrok s posebnimi potrebami (Uradni list RS, št. 41/17), akontacija pa se ne plačuje.

 9.

Vrtec Nova Gorica izvede v prvem tednu meseca junija tudi vpis otrok v krajši program za naslednje šolsko leto.

 10.

Javni vrtci v Mestni občini Nova Gorica oblikujejo oddelke glede na veljavno zakonodajo in vrtčevski okoliš, ki ga določi pristojni oddelek Mestne občine Nova Gorica. Vrtčevski okoliši so skladni s šolskimi okoliši, razen v Solkanu in Novi Gorici, kjer se zaradi večjega števila vrtcev posebej določi vrtčevski okoliš glede na oddaljenost vrtca do stalnega ali začasnega prebivališča otroka. Vrtci so avtonomni pri razporejanju otrok in organizaciji oddelkov.

Za oblikovanje razvojnega oddelka se vrtčevski okoliši ne upoštevajo.

 11.

Če je v vrtec vpisanih več otrok, kakor je v vrtcu prostih mest, odloča o sprejemu komisija za sprejem otrok v javnem zavodu, in sicer: ravnatelj javnega zavoda, pomočnik ravnatelja, svetovalni delavec.

Kriteriji za sprejem otrok v vrtec:

ob istem datumu vključitve v določeno enoto vrtca, se upošteva naslednji prednostni vrstni red:

* otrok, ki ima skupaj z vsaj enim od staršev stalno prebivališče v vrtčevskem okolišu - 5 točk,
* otrok, ki ima skupaj z vsaj enim od staršev stalno prebivališče v drugih vrtčevskih okoliših v Mestni občini Nova Gorica – 4 točke,
* otrok, ki ima skupaj z vsaj enim od staršev začasno prebivališče v vrtčevskem okolišu - 3 točke,
* otrok, ki ima skupaj z vsaj enim od staršev začasno prebivališče v drugih vrtčevskih okoliših v Mestni občini Nova Gorica – 2 točki,
* otrok, ki ima skupaj z vsaj enim od staršev stalno prebivališče v drugih občinah, državah - 1 točka.

12.

Javni vrtci v Mestni občini Nova Gorica v prvih petih delovnih dneh meseca aprila pridobijo od staršev podatke o potrebah o začetku in koncu izvajanja programa za naslednje šolsko leto. Vrtec je dolžan začeti oziroma končati poslovni čas v posamezni enoti vrtca v terminu, določenem na osnovi najmanj ene pisno izražene potrebe staršev otrok v enoti vrtca z enim oddelkom, ob pogoju, da v navedenem terminu starši tudi dejansko pripeljejo oz. odpeljejo otroka v oz. iz vrtca. V enoti vrtca z več oddelki se mora število izraženih potreb sorazmerno povečati. V Centralnem vrtcu se lahko glede na potrebe staršev iz vseh vrtčevskih okolišev Vrtca Nova Gorica določi daljši poslovni čas enote.

V kolikor starši pridejo iskat otroka v vrtec po končanem poslovnem času vrtca oziroma po preteku otrokovih devetih ur bivanja v vrtcu, se vsaka začeta ura zamude zaračuna staršem po ceni, ki znaša 8,00 EUR.

13.

Vrtec Nova Gorica lahko v Centralnem vrtcu po poslovnem času organizira popoldansko varstvo otrok, v kolikor bo dnevno prisotnih vsaj šest otrok, za katere je Mestna občina Nova Gorica po veljavnih predpisih dolžna kriti del cene programa.

Pogoj za vključitev otroka sta dokazili delodajalcev obeh staršev oz. skrbnikov otroka iz katerih je razvidno, da je njuna obvezna prisotnost na delu po poslovnem času vrtca, ki ju je potrebno predložiti vrtcu vsako leto v mesecu avgustu in v januarju. Starši otrok so dolžni najaviti oziroma odjaviti otrokovo namero po vključitvi v popoldanski termin vsaj dva dni pred predvidenim terminom. Cena popoldanskega varstva za starše znaša 5,00 EUR za vsako začeto uro.

14.

Ob vpisu otrok v Vrtec Nova Gorica se otroci, ki imajo skupaj z vsaj enim od staršev stalno prebivališče v drugih občinah oz. državah ter otroci, ki imajo skupaj z vsaj enim od staršev stalno prebivališče v drugih vrtčevskih okoliših v Mestni občini Nova Gorica prioritetno razporejajo na prosta mesta v enoto Čriček, v enoto Julka Pavletič, v enoto Centralni vrtec in v enoto Mojca.

Med šolskim letom se glede na potrebe staršev oblikujejo dodatni oddelki prvega starostnega obdobja.

15.

Mestni svet Mestne občine Nova Gorica pooblašča župana, da za vsak javni vrtec v Mestni občini Nova Gorica za prihodnje šolsko leto izda soglasje k:

* predlagani vrsti in številu oddelkov ter številu otrok v oddelku,
* predlagani sistemizaciji delovnih mest,
* predlaganim novim zaposlitvam strokovnih delavcev.

16.

Z dnem uveljavitve tega sklepa preneha veljati Sklep o določitvi cen programov v javnih vrtcih v Mestni občini Nova Gorica in drugih pogojev v vrtcih, št. 602-16/2022-49 z dne 9. 3. 2023 (Uradni list RS, št. 34/23).

17.

Ta sklep se objavi v Uradnem listu Republike Slovenije in prične veljati 1. maja 2025.

Številka: 602-15/2024

Nova Gorica, dne

|  |  |
| --- | --- |
|  |  Samo Turel  ŽUPAN |

Številka: 602-15/2024-21

Nova Gorica, dne 7. aprila 2025

### O B R A Z L O Ž I T E V

Določba 31. člena Zakona o vrtcih (Uradni list RS, št. 100/05 – uradno prečiščeno besedilo, [25/08](http://www.uradni-list.si/1/objava.jsp?sop=2008-01-0911), [98/09](http://www.uradni-list.si/1/objava.jsp?sop=2009-01-4285) – ZIUZGK, [36/10](http://www.uradni-list.si/1/objava.jsp?sop=2010-01-1737), [62/10](http://www.uradni-list.si/1/objava.jsp?sop=2010-01-3387) – ZUPJS, [94/10](http://www.uradni-list.si/1/objava.jsp?sop=2010-01-4935) – ZIU, [40/12](http://www.uradni-list.si/1/objava.jsp?sop=2012-01-1700) – ZUJF, [14/15](http://www.uradni-list.si/1/objava.jsp?sop=2015-01-0505) – ZUUJFO, [55/17](http://www.uradni-list.si/1/objava.jsp?sop=2017-01-2525) in 18/21, v nadaljevanju: Zakon) določa, da cene programov v vrtcih, ki izvajajo javno službo predlaga vrtec, skupaj s predlogom finančnega načrta, pripravljenega v skladu z izhodišči, ki veljajo za občinski proračun, ceno programa pa določi pristojni organ občine ustanoviteljice.

Pravilnik o metodologiji za oblikovanje cen programov v vrtcih, ki izvajajo javno službo (Uradni list RS, št. 97/03, [77/05](http://www.uradni-list.si/1/objava.jsp?sop=2005-01-3472), [120/05](http://www.uradni-list.si/1/objava.jsp?sop=2005-01-5536), [93/15](http://www.uradni-list.si/1/objava.jsp?sop=2015-01-3692) in 59/19, v nadaljevanju: Pravilnik o metodologiji) natančno opredeljuje elemente in postopek za izračun cene. Poleg tega določa, da se cene programov usklajujejo enkrat letno, v primeru, da pride do bistvenih sprememb višine posameznih elementov cene programov, pa lahko tudi v vmesnem obdobju. Pristojni organ lokalne skupnosti mora predlog cen programov obravnavati in o tem sprejeti ustrezen sklep, najkasneje v 60 dneh po predložitvi predloga cen.

V Mestni občini Nova Gorica smo ekonomske cene programov v vrtcih nazadnje uskladili s Sklepom o določitvi cen programov v javnih vrtcih v Mestni občini Nova Gorica in drugih pogojev v vrtcih, št. 602-16/2022-49 z dne 9. 3. 2023 (Uradni list RS, št. 34/23), ki se uporablja od 1. 4. 2023.

Veljavne cene v vrtcih predstavljajo osnovo za:

* določitev mesečnega plačila staršev oz. Ministrstva za vzgojo in izobraževanje za drugega in nadaljnje otroke,
* plačilo razlike med ceno programov in plačilom staršev, ki jo zagotavljajo druge občine, iz katerih otroci obiskujejo vrtce v Mestni občini Nova Gorica,
* plačilo razlike med ceno programov in plačilom staršev ali plačilo razlike med ceno programov in plačilom staršev po posameznih namenih do dejanskih stroškov javnega vrtca s strani Mestne občine Nova Gorica. Ta sredstva zagotavlja občina, v kateri imajo starši skupaj z otrokom, ki je vključen v vrtec, stalno prebivališče oziroma ima stalno prebivališče skupaj z otrokom vsaj eden od staršev. Občina zagotavlja tudi sredstva za otroke tujcev, če ima vsaj eden od staršev skupaj z otrokom na njenem območju začasno prebivališče in je zavezanec za dohodnino v Republiki Sloveniji in
* določitev mesečnega plačila v zasebnih vrtcih.

Elementi za oblikovanje cen programov so:

1. Stroški dela: sredstva za plače, prispevki delodajalca, davek na plače in drugi stroški dela, kot so regres za letni dopust, povračila stroškov prehrane med delom, povračila stroškov prevoza na delo...
2. Stroški materiala in storitev:
* funkcionalni stroški objektov (elektrika, voda, plin, ogrevanje, čiščenje, tekoče vzdrževanje…),
* funkcionalni stroški osnovne dejavnosti (didaktična sredstva in igrače, obvezne zdravstvene storitve, varstvo pri delu, strokovno izpopolnjevanje...) in
* drugi specifični namenski stroški.
1. Stroški živil: živila za tri obroke dnevno in 22 obračunskih dni v koledarskem mesecu.

Enotne ekonomske cene programov v vrtcih, ki veljajo od 1. 4. 2023 so prikazane v **tabeli št. 1**.

**TABELA ŠT. 1:**

|  |  |  |
| --- | --- | --- |
|  | **DNEVNI PROGRAM****(9 ur)** | **POLDNEVNI PROGRAM****(6 ur)** |
| I. STAROSTNO OBDOBJE* oddelki 1-3 let
 | 658,13 | 554,90 |
| II. STAROSTNO OBDOBJE* oddelki 3-6, 4-6 in 5-6 let
 | 440,10 | 369,57 |
| II. STAROSTNO OBDOBJE* oddelki 3-4 let
 | 525,85 | 442,46 |
| KOMBINIRANI ODDELKI  | 535,60 | 450,75 |
| RAZVOJNI ODDELEK | 1.404,11 | 1.188,98  |

Javni vrtci v Mestni občini Nova Gorica so v mesecu aprilu 2025 izračunali ekonomske cene programov vrtcev, ki so prikazane v **tabeli št. 2**.

Predlagane cene sepovišujejo zaradi višjih stroškov:

1. dela:
* prevedba plačnih razredov vseh zaposlenih skladno s prenovo plačnega sistema v javnem sektorju,
* višja minimalna plača,
* povišanje ostalih stroškov dela (regres za letni dopust, regres za prehrano med delom, izplačila prevozov na delo in iz dela, premije dodatnega pokojninskega zavarovanja, jubilejne nagrade...),
* napredovanja v plačne razrede in nazive,
1. materiala in storitev: višje cene dobaviteljev,
2. živil: višje cene dobaviteljev.

**TABELA ŠT. 2:**

|  |  |  |  |  |
| --- | --- | --- | --- | --- |
| **VRTCI** | **I. ST. OBD.****ODDELKI** **1-3 LET** | **II. ST. OBD.****ODDELKI 3-6,****4-6 IN 5-6 LET** | **II. ST. OBD.****ODDELKI** **3-4 LET**  | **KOMBINIRANI ODDELKI** |
|  | DNEVNI | DNEVNI | DNEVNI | DNEVNI |
| BRANIK | 737,79 | 567,46 | - | 600,88 |
| ČEPOVAN | 853,90 | 629,19 | - | - |
| DORNBERK | 862,68 | 615,09 | **636,21** | - |
| SOLKAN | 820,06 | 587,31 | - | **650,55** |
| ŠEMPAS | **793,74** | 592,00 | - | 661,02 |
| NOVA GORICA | 813,56 | **572,21** | 624,87 | 624,87 |

Vrtec Nova Gorica je izračunal tudi ekonomsko ceno razvojnega oddelka, ki znaša 1.332,10 EUR na otroka na mesec v dnevnem programu.

Osnova za plačilo staršev otrok s posebnimi potrebami je cena programa za druge enako stare otroke, skladno s 30. členom Zakona.

Skladno s Sklepom o določitvi višjih stroškov delovanja razvojnih oddelkov vrtcev in obsegu ter načinu zagotavljanja sredstev za plačilo višjih stroškov delovanja razvojnih oddelkov vrtcev za šolsko leto 2024/25 št. 602-19/2024/2 z dne 18. 9. 2024, Ministrstvo za vzgojo in izobraženje zagotavlja Vrtcu Nova Gorica finančna sredstva v višini 3.712,38 EUR mesečno na razvojni oddelek, zaradi višjih stroškov delovanja.

V skladu z 28. členom Zakona lahko občina ustanoviteljica, ki je ustanoviteljica več vrtcev, sprejme sklep, v katerem določi enotno ceno za enake programe, ki velja za vse vrtce kot osnova za plačilo staršev. To pomeni, da se cene ne razlikujejo glede na posamezen kraj. Na podlagi uveljavljene prakse iz preteklih let predlagamo, da se na območju Mestne občine Nova Gorica še naprej oblikujejo enotne ekonomske cene programov v vrtcih, kot osnova za plačilo staršev in so prikazane v **tabeli št. 3,** ki bi veljale od 1. 5. 2025. Predlagamo, da se kot osnova upošteva druga najnižja izračunana ekonomska cena posameznega programa.

**TABELA ŠT. 3:**

|  |  |  |
| --- | --- | --- |
|  | **DNEVNI PROGRAM****(9 ur)** | **POLDNEVNI PROGRAM****(6 ur)** |
| I. STAROSTNO OBDOBJE* oddelki 1-3 let
 | 793,74 | 669,43 |
| II. STAROSTNO OBDOBJE* oddelki 3-6, 4-6 in 5-6 let
 | 572,21 | 481,13 |
| II. STAROSTNO OBDOBJE* oddelki 3-4 let
 | 636,21 | 535,53 |
| KOMBINIRANI ODDELKI  | 650,55 | 547,72 |
| RAZVOJNI ODDELEK | 1.332,10 | 1.127,04 |

Cena poldnevnega programa znaša 85% vrednosti dnevnega programa (brez živil).

Cena poldnevnega programa brez kosila je nižja od poldnevnega programa za strošek kosila.

Enotne cene se od 1. 5. 2025 dalje spremenijo in sicer:

* v oddelkih 1-3 let se povišajo za 20,61 %,
* v oddelkih 3-6, 4-6 in 5-6 let se povišajo za 30,02 %,
* v oddelkih 3-4 let se povišajo za 20,99 %,
* v kombiniranih oddelkih se povišajo za 21,46 %,
* v razvojnem oddelku se znižajo za 5,13 %.

Glede na to, da v povprečju starši plačujejo za vrtec 35% enotne cene programa, bodo starši v povprečju plačali:

* 277,81 EUR za otroka na mesec v dnevnem programu oddelka 1-3 let,
* 200,27 EUR za otroka na mesec v dnevnem programu oddelka 3-6, 4-6 in 5-6 let ter razvojnem oddelku,
* 222,67 EUR za otroka na mesec v dnevnem programu oddelka 3-4 let,
* 227,69 EUR za otroka na mesec v dnevnem programu kombiniranega oddelka.

To pomeni, da se bo povprečna cena za starše otrok, za katere je Mestna občina Nova Gorica po veljavnih predpisih dolžna kriti del cene programa povišala za:

* 47,46 EUR za otroka na mesec v dnevnem programu oddelka 1-3 let,
* 46,23 EUR za otroka na mesec v dnevnem programu oddelka 3-6, 4-6 in 5-6 let ter razvojnem oddelku,
* 38,62 EUR za otroka na mesec v dnevnem programu oddelka 3-4 let,
* 40,23 EUR za otroka na mesec v dnevnem programu kombiniranega oddelka.

V 3. členu Pravilnika o metodologiji je navedeno, da se lahko vrtce financira v višini razlike med ceno programa na otroka in plačilom staršev ali pa se jim zagotavlja sredstva po posameznih namenih, ki predstavljajo posamezne vrste stroškov.

Javne vrtce v Mestni občini Nova Gorica sofinanciramo po posameznih namenih, ki predstavljajo posamezne vrste stroškov, ki so elementi za oblikovanje cen programov. Vrtcem se bo poravnalo stroške za dejansko nastale:

* stroške dela,
* funkcionalne stroške objektov, funkcionalne stroške osnovne dejavnosti in druge specifične namenske stroške,
* stroške živil za otroke.

V skladu s 25. členom Pravilnika o normativih za opravljanje dejavnosti predšolske vzgoje (Uradni list RS, št. [27/14](https://www.uradni-list.si/glasilo-uradni-list-rs/vsebina/2014-01-1116), [47/17](https://www.uradni-list.si/glasilo-uradni-list-rs/vsebina/2017-01-2275), [43/18](https://www.uradni-list.si/glasilo-uradni-list-rs/vsebina/2018-01-2133), [54/21](https://www.uradni-list.si/glasilo-uradni-list-rs/vsebina/2021-01-1065) in [82/23](https://www.uradni-list.si/glasilo-uradni-list-rs/vsebina/2023-01-2539), v nadaljevanju Pravilnik o normativih) je s predlaganim sklepom opredeljeno, da se najvišje število otrok v oddelku, določeno z normativi, poveča za enega otroka v vseh polovičnih oddelkih oziroma za dva otroka v vseh ostalih oddelkih v vseh javnih vrtcih v Mestni občini Nova Gorica.

Vrtci tako oblikujejo oddelke v skladu z normativi, ki število otrok pogojujejo glede na starost otrok, in sicer za:

I. starostno obdobje (1 do 3 let): Fleksibilni normativ:

* homogeni oddelek (1 do 2 ali 2 do 3 let): 9 do 12 otrok +2=14 otrok
* heterogeni oddelek (1 do 3 let): 7 do 10 otrok +2=12 otrok

II. starostno obdobje (3 do 6 let):

* homogeni oddelek (3 do 4 let): 12 do 17 otrok +2=19 otrok
* homogeni oddelek (4 do 5 ali 5 do 6 let): 17 do 22 otrok +2=24 otrok
* heterogeni oddelek (3 do 6 let): 14 do 19 otrok +2=21 otrok

Kombinirani oddelek (1 do 6 let): 10 do 17 otrok +2=19 otrok

Razvojni oddelek (1 do 6 let): 3 do 6 otrok

V homogene oddelke so vključeni otroci v razponu enega leta starosti, v heterogenega otroci v starostnem razponu, večjem od enega leta. V kombiniranem oddelku so otroci obeh starostnih obdobij.

Fleksibilni normativ je upoštevan skladno s potrebami posameznih vrtcev, kar nam omogoča, da lahko v vrtce vključimo vse vpisane otroke iz posameznega kraja.

Glede na število in starostno strukturo otrok, vpisanih za šolsko leto 2024/25, so vrtci oblikovali naslednje oddelke (stanje dne 1. 9. 2024):

|  |  |  |
| --- | --- | --- |
| **VRTEC** | **ŠOLSKO LETO** | **RAZLIKA** |
|  | **2023/24**1. 9. 2023)
 | **2024/25**1. 9. 2024)
 |  |
|  | **oddelki** | **otroci** | **oddelki** | **otroci** | **oddelki**  | **otroci**  |
| 1. BRANIK
 | 5 | 76 | 4 | 65 | -1 | -11 |
| 2. ČEPOVAN | 2 | 29 | 2 | 31 | - | +2 |
| 3. DORNBERK | 4 | 74 | 4 | 63 | - | -11 |
|  PRVAČINA | 3 | 47 | 3 | 52 | - | +5 |
| 1. KOZARA NOVA GORICA
 | 1 | 6 | 1 | 6 | - | - |
| 5. SOLKAN | 5 | 81 | 4 | 77 | -1 | -4 |
|  TRNOVO  | 1 | 12 | 1 | 8 | - | -4 |
|  GRGAR  | 2 | 33 | 2 | 31 | - | -2 |
| 6. ŠEMPAS  | 7 | 109 | 7 | 118 | - | +9 |
| 7. NOVA GORICA  | 34 | 592 | 33 | 575 | -1 | -17 |
| **SKUPAJ**  | **64** | **1059** | **61** | **1026** | **-3** | **-33** |

V šolskem letu 2024/25 je bilo na dan 1. 9. 2024 v javnih vrtcih na območju Mestne občine Nova Gorica vključenih 1.026 otrok v 61 oddelkih. V enoti Kekec v Novi Gorici sta organizirana dva razvojna oddelka, in sicer en v okviru Vrtca Nova Gorica, en pa v okviru OŠ Kozara Nova Gorica.

V 20 javnih vrtcih v drugih občinah je vključenih še 59 otrok s stalnim prebivališčem v Mestni občini Nova Gorica, v 7 zasebnih vrtcih pa je vključenih še 56 otrok s stalnim prebivališčem v Mestni občini Nova Gorica.

Mestna občina Nova Gorica ohranja tri dodatne olajšave pri plačilih staršev pod pogojem, da imajo poravnane vse obveznosti do vrtcev. Glede na to, da imajo javni vrtci v Mestni občini Nova Gorica evidentirane zapadle terjatve do staršev (skupaj 39.531,68 EUR terjatev na dan 30. 11. 2024) predlagamo, da dodatne olajšave še naprej veljajo le za tiste starše, ki imajo poravnane vse finančne obveznosti do vrtca. V predlogu sklepa so tri olajšave, in sicer financiranje daljše otrokove odsotnosti zaradi bolezni otroka, financiranje začasnega izpisa v poletnih mesecih in upoštevanje vplačanih anuitet najetega stanovanjskega kredita.

Zakon v 28. b členu določa, da občina lahko s svojim aktom določi, da se staršem plačilo za vrtec, ki jim je določeno z odločbo pristojnega centra za socialno delo, še dodatno zniža in o tem obvesti vrtec. Vrtec dodatno znižanje upošteva pri izstavitvi računa staršem in pri izstavitvi zahtevka oz. računa občini. Prav tako določa, da mora občina ločeno voditi podatke o obsegu sredstev odobrenih dodatnih ugodnosti iz prejšnjega odstavka.

Predlagamo, da navedene dodatne olajšave plačil staršev še naprej veljajo v primeru, da je v vrtec vključen samo en otrok iz družine. V primeru, da sta v vrtec vključena hkrati dva ali več otrok iz družine, dodatne olajšave veljajo samo za najstarejšega otroka, vključenega v vrtec, saj so drugi in nadaljnji otroci že deležni ugodnosti s strani državnega proračuna.

Zaradi problematike umika vlog za vpis predlagamo, da se ohrani predlog, na osnovi katerega bodo starši pred podpisom pogodbe med vrtcem in starši plačali tudi akontacijo.

Starši, ki želijo vključiti otroka v vrtec v mesecu septembru so dolžni, ob oddaji vloge za vpis, priložiti dokazilo o plačilu akontacije v višini 50,00 EUR. V roku 30 dni od oddaje popolne vloge, bo vrtec posredoval staršem pogodbo v podpis. Starši, ki želijo vključiti otroka v vrtec v mesecu septembru in vpisujejo otroka v obdobju po uradnem vpisu novincev do 31. avgusta so dolžni, ob oddaji vloge za vpis, pristojni upravi javnega zavoda predložiti dokazilo o plačilu akontacije v višini 80,00 EUR, na osnovi katere bo staršem posredovana pogodba v podpis, v kolikor bo vrtec razpolagal s prostimi mesti. Plačana akontacija se poračuna v mesecu oktobru oz. po prvem mesecu obiskovanja programa. V kolikor starši ne pripeljejo otroka v vrtec na dogovorjeni dan, ki je določen v pogodbi, razen v primeru podaljšanja starševskega dopusta, ali v primeru, da že v prvem mesecu obiskovanja programa izpisujejo otroka, dano akontacijo izgubijo, akontacija pa se nameni za plačilo materialnih stroškov v vrtcu. V kolikor otrok ni vključen v vrtec zaradi pomanjkanja prostih mest, se akontacija staršem vrne.

Četrti odstavek 20. člena Zakona med drugim določa da, če je v vrtec vpisanih več otrok, kakor je v vrtcu prostih mest, odloča o sprejemu komisija za sprejem otrok v posameznem javnem zavodu. V tem primeru vrtec staršem dodeli šifro otroka. Sestavo komisije za sprejem otrok ter kriterije za sprejem otrok v vrtec določi občina ustanoviteljica na predlog sveta vrtca. Kriteriji se določijo s točkami.

Predlagamo sestavo komisije za sprejem otrok v vrtec, in sicer: ravnatelj javnega zavoda, pomočnik ravnatelja, svetovalni delavec.

Predlagamo kriterije za sprejem otrok v vrtec:

ob istem datumu vključitve v določeno enoto vrtca, se upošteva naslednji prednostni vrstni red:

* otrok, ki ima skupaj z vsaj enim od staršev stalno prebivališče v vrtčevskem okolišu - 5 točk,
* otrok, ki ima skupaj z vsaj enim od staršev stalno prebivališče v drugih vrtčevskih okoliših v Mestni občini Nova Gorica – 4 točke,
* otrok, ki ima skupaj z vsaj enim od staršev začasno prebivališče v vrtčevskem okolišu - 3 točke,
* otrok, ki ima skupaj z vsaj enim od staršev začasno prebivališče v drugih vrtčevskih okoliših v Mestni občini Nova Gorica – 2 točki,
* otrok, ki ima skupaj z vsaj enim od staršev stalno prebivališče v drugih občinah, državah - 1 točka.

V 6. odstavku 20. člena Zakona je določeno, da ima prednost pri sprejemu v vrtec otrok, za katerega starši v skladu z zakonom, ki ureja celostno zgodnjo obravnavo predšolskih otrok s posebnimi potrebami, predložijo individualni načrt pomoči družini ali zapisnik centra za zgodnjo obravnavo. Prednost pri sprejemu v vrtec ima tudi otrok, za katerega starši predložijo mnenje centra za socialno delo o ogroženosti zaradi socialnega položaja družine. Mnenje o ogroženosti otroka zaradi socialnega položaja družine vsebuje navedbe, da je družina v skladu s predpisi, ki urejajo socialno varnost oziroma položaj družine, obravnavana kot socialno ogrožena družina s strani centra za socialno delo, kar je razvidno iz uradnih evidenc, ki jih vodijo centri za socialno delo.

Otroci s posebnimi potrebami in otroci, za katere starši predložijo mnenje centra za socialno delo o ogroženosti zaradi socialnega položaja družine, niso predmet točkovanja, saj imajo prednost pred ostalimi že po samem zakonu.

Predlagamo, da vrtci začnejo oziroma končajo poslovni čas v posamezni enoti vrtca v terminu, določenem na osnovi najmanj ene pisno izražene potrebe staršev otrok v enoti vrtca z enim oddelkom, ob pogoju, da v navedenem terminu starši tudi dejansko pripeljejo oz. odpeljejo otroka v oz. iz vrtca. V enoti vrtca z več oddelki se mora število izraženih potreb sorazmerno povečati.

Vrtec Nova Gorica bo lahko organiziral:

* popoldansko varstvo otrok po poslovnem času, v kolikor bo prisotnih vsaj šest otrok, za katere je Mestna občina Nova Gorica po veljavnih predpisih dolžna kriti del cene programa. Cena popoldanskega varstva za starše znaša 5,00 EUR za vsako začeto uro.
* krajši program, ki se financira iz državnega proračuna.

Predlagamo, da se ob vpisu otrok v Vrtec Nova Gorica otroci s stalnim prebivališčem v drugih vrtčevskih okoliših v Mestni občini Nova Gorica in v drugih občinah oziroma državah še naprej prioritetno razporejajo na prosta mesta v enoto Čriček, enoto Julka Pavletič, enoto Centralni vrtec in enoto Mojca. Podatki kažejo, da si starši želijo, da so otroci vključeni v vrtce v centru mesta. Ocenjujemo, da bi na ta način naredili tudi korak k zmanjšanju prometa v centru mesta, saj je v Vrtec Nova Gorica vključenih precej otok iz drugih vrtčevskih okolišev.

Med šolskim letom (od meseca oktobra dalje) se glede na potrebe staršev oblikujejo dodatni oddelki prvega starostnega obdobja.

Struktura in število oddelkov je tudi osnova za sistemizacijo delovnih mest in izračun cene programov.

Glede na to, da:

* 24. člen Pravilnika o normativih določa, da vrsto in število oddelkov ter število otrok v oddelku določi vrtec v soglasju z občino ustanoviteljico,
* 108. člen Zakona o organizaciji in financiranju vzgoje in izobraževanja (Uradni list RS, št. [16/07](https://www.uradni-list.si/glasilo-uradni-list-rs/vsebina/2007-01-0718) – uradno prečiščeno besedilo, [36/08](https://www.uradni-list.si/glasilo-uradni-list-rs/vsebina/2008-01-1460), [58/09](https://www.uradni-list.si/glasilo-uradni-list-rs/vsebina/2009-01-2871), [64/09](https://www.uradni-list.si/glasilo-uradni-list-rs/vsebina/2009-21-3033) – popr., [65/09](https://www.uradni-list.si/glasilo-uradni-list-rs/vsebina/2009-21-3051) – popr., [20/11](https://www.uradni-list.si/glasilo-uradni-list-rs/vsebina/2011-01-0821), [40/12](https://www.uradni-list.si/glasilo-uradni-list-rs/vsebina/2012-01-1700) – ZUJF, [57/12](https://www.uradni-list.si/glasilo-uradni-list-rs/vsebina/2012-01-2410) – ZPCP-2D, [47/15](https://www.uradni-list.si/glasilo-uradni-list-rs/vsebina/2015-01-1934), [46/16](https://www.uradni-list.si/glasilo-uradni-list-rs/vsebina/2016-01-1999), [49/16](https://www.uradni-list.si/glasilo-uradni-list-rs/vsebina/2016-21-2169) – popr., [25/17](https://www.uradni-list.si/glasilo-uradni-list-rs/vsebina/2017-01-1324) – ZVaj, [123/21](https://www.uradni-list.si/glasilo-uradni-list-rs/vsebina/2021-01-2629), [172/21](https://www.uradni-list.si/glasilo-uradni-list-rs/vsebina/2021-01-3352), [207/21](https://www.uradni-list.si/glasilo-uradni-list-rs/vsebina/2021-01-4285), [105/22](https://www.uradni-list.si/glasilo-uradni-list-rs/vsebina/2022-01-2603) – ZZNŠPP, [141/22](https://www.uradni-list.si/glasilo-uradni-list-rs/vsebina/2022-01-3469), [158/22](https://www.uradni-list.si/glasilo-uradni-list-rs/vsebina/2022-01-4017) – ZDoh-2AA in [71/23](https://www.uradni-list.si/glasilo-uradni-list-rs/vsebina/2023-01-2202), v nadaljevanju ZOFVI) določa, da sistemizacijo delovnih mest določi ravnatelj v soglasju z ustanoviteljem, na podlagi normativov in standardov ter
* 109. člen ZOFVI določa, da mora javni vrtec pred objavo prostega delovnega mesta za strokovne delavce pridobiti soglasje ustanovitelja

s predloženim sklepom predlagamo, da se za izdajo navedenih soglasij pooblasti župana.

Ne glede na 90. člen Statuta Mestne občine Nova Gorica predlagamo, da se sklep objavi v Uradnem listu Republike Slovenije, saj je pomembno, da se javnost z njim seznani.

**Mestnemu svetu Mestne občine Nova Gorica predlagamo, da obravnava predloženo gradivo in sprejme predlagani sklep.**

Pripravili:

mag. Marinka Saksida Samo Turel

vodjaOddelka za družbene dejavnosti ŽUPAN

Majda Stepančič

višja svetovalka za družbene dejavnosti